
“Хвала, изкуство, че си съумяло

да хванеш този облак несравним,

да не изпуснеш тъничкия дим

и слънцето, деня с любов огряло,

че няколкото пътници си спряло,

преди гората да ги огради,

и онзи члън над гладките води

на вечна котва там си приковало.

О, душеутешително изкуство,

Велико в свойта скромна простота,

Готово всичко с радост да приеме!

Ти спираш тук за смъртното ни чувство,

Едничък миг от бягащото време

Обвит в покоя чист на вечността”.
Уилям Уърдсуърт, Пред една красива картина

